שיחה:דוד יכין

message: מר יכין היה מפקד האצ"ל בבניין הדואר בירושלים והיה אחראי על אזורים בצפון ירושלים, מפקד על גדוד במלחמת השחרור, מפקד הר הצופים ומפקד אזור בית נבאלה. כיהן כמנהל אגף הרישוי, ניהל פרויקטים ארציים בתחומי הרישוי, התחבורה והבטיחות, כיהן כמנהל הכללי בפועל של המכון הארצי להכשרת נהגים, סגן מנהל המינהל לבטיחות בדרכים (כיום הרשות הלאומית לבטיחות בדרכים), יו"ר הוועדה להסמכת קציני בטיחות בתעבורה וממונה מקצועי על המחלקה לקציני בטיחות בתעבורה. ערך לפחות שני ספרים בנושאי תחבורה, הראשון, הוא למעשה "ספר התיאוריה" שממנו לומדים על חוקי התנועה (דוד יכין, חוקי התנועה והתמרור, המכון הארצי לתחבורה הוצאה לאור, 2006.) והשני, דיני תחבורה "כולל את כל הפרסומים החדשים בתקנות התעבורה בהתאם לתקינה האירופאית ו- Nafta הנכנסות לתוקף בשנת 2007.". הצירוף המצטבר של כל הנ"ל מקנה חשיבות למר יכין ולערך עליו. Ovedc • שיחה • אמצו ערך יתום!  09:47, 21 במאי 2010 (IDT)
replies: text: חזרת כאן על תוכן הערך, שממילא גלוי לעין המעיין בעמוד הסמוך. תבנית החשיבות הושמה משום שנראה על פניו שתפקידו השונים באצ"ל, בצה"ל ובמשרד התחבורה זוטרים מכדי להצדיק ערך, גם אם מילא כ-10 כאלה לאורך חייו. כתיבת רשימת תפקידי הפיקוד הזוטר והניהול הבינוני בצפיפות זה בצד זה באותו משפט, אינה מעצימה את החשיבות. Magister • שיחה 10:44, 21 במאי 2010 (IDT)
replies: text: :אני מסכים שהערך לא משביע רצון בחוסר יכולתו להעביר לגמרי את חשיבות מושאו. רוב התפקידים בהם נשא לא מבהירים חשיבות, גם לא במצטבר, להוציא את היותו מג"ד במלחמת העצמאות - תפקיד בכיר מאוד. הוא שקול, אם אינני טועה, למפקד אוגדה כיום. בפני עצמו, כנימוק טכני, זה נראה לי מספיק. בו בזמן הייתי רוצה לראות תוכן עשיר יותר מעבר לנימוק הטכני. אורי • שיחה • Go Jimbo Go! 21:38, 24 במאי 2010 (IDT)

text: : איני רואה יתרון מהותי בערכים דומים של אנשי היישוב כגון יוחנן זייד ואחיו יפתח זייד , וכשם שיש ערך עבור איש היישוב עזרא יכין , כך הערך על דוד יכין מוסיף לנו מידע שמצטרף לתמונת אנשי היישוב ופועלם בחלוקתם לתתי קטוגוריות שונות. מי-נהר - שיחה 03:38, 25 במאי 2010 (IDT)
replies: text: :: באשר לתגובת מגיסטר ל-Ovedc ובכן זה נכון זה באמת משונה שהוא היה צריך לתמצת בפני השואלים מה החשיבות כאשר כל זה כבר כתוב בערך ומדבר בעד עצמו.  אפשר לחשוב שעוסקים כאן בכתיבת ערך למישהו שצריך פרסום או שיווק , מישהו בין דורינו שמביאים עליו רזומה וקורות חיים יבשים. התיאור של הדמות הנ"ל כמו דמויות אחרות הן פיסת היסטוריה שרק מקומות כמו ויקיפדיה יודעות לצרפן ולהנגישן לקבלת סך הכולל יותר מכל חלקיו. המשקל של בני דורו והמידע אודותם נמדד אחרת מבחינת חשיבותו כאשר כותבים בויקיפדיה על אישים. במיוחד כאלה שמתאימים להשוואה לדמויות מקבילות. מי-נהר - שיחה 03:49, 25 במאי 2010 (IDT)

text: מר יכין ערך שנים רבות וגם עורך כעת את "ספר התיאוריה", הכולל את כל חוקי התעבורה, שעל פיו התכוננו כל אוחזי ההגה בישראל לקראת מבחן התיאוריה. Ovedc • שיחה • אמצו ערך יתום!  07:39, 25 במאי 2010 (IDT)
replies: text: :ערך מעניין על אדם מעניין. מזל שהייתה תבנית חשיבות כך למדתי על האיש. אשמח שהערך יישאר, החשיבות עולה מהערך ואין מה להוסיף (בטענות, אם יש עוד תוספות מעניינות אז כמובן..)  • קוני למל •י"ג בסיוון ה'תש"ע• 23:23, 25 במאי 2010 (IDT)
thread_title: חשיבות

message: אין כל מקור למורשת הקרב של יכין. נוסף לפי הכתוב בערך על אחיו "נולד ביפו בשנת ה'תרפ"ח...משפחתו של יכין עברה להתגורר בעיר העתיקה של ירושלים, אך עזבה לשכונת "ימין משה" בגלל מאורעות תרפ"ט. לאחר מכן התגוררה המשפחה בשכונת מחנה יהודה."
האם משפחתו הייתה רויזיוניסטית כשנולד? Dangling Reference - שיחה 13:21, 26 במאי 2010 (IDT)
נקודה החסרה בערך היא הרשעתו בפלילים, כפי שניתן לראות פה . Dangling Reference - שיחה 17:23, 26 במאי 2010 (IDT)
thread_title: הערך חסר מקורות ועומד בסתירה לכתוב ב[[עזרא יכין]]

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.motke.co.il/SelectedCensusBlog.aspx?CensusBlogUserID=137
** In דוד יכין on 2013-05-03 21:26:27, 404 Page Not Found
** In דוד יכין on 2013-05-05 01:52:57, 404 Page Not Found
** In דוד יכין on 2013-05-14 13:49:26, 404 Page Not Found
--Matanyabot - שיחה 16:49, 14 במאי 2013 (IDT)
thread_title:  קישור שבור 

message: להלן קטע מכתבה עליו ברוטר, של הניק "מורשה" (ראו כאן).  ‏Ovedc • שיחה • אמצו ערך יתום! 10:05, 6 בנובמבר 2013 (IST)
ביום ראשון האחרון הלך לעולמו לאחר מחלה קשה דויד יכין מלוחמי האצל  
 
דוד נולד בירושלים בשנת 1925 השני מבין 6 אחים ואחות.
אחיו, הסופר ולוחם הלח"י, עזרא-אלנקם יכין סיפר עליו שעוד מצעירותו
היה בעל מודעות לאומית וחלום גדול ללחום בעוולות של הבריטים.
בשנת 1940 התגייס להגנה, אך עקב הניכור והזלזול שחש עקב מבטאו ו"מוצאו" המזרחי, עזב והתגייס לאצ"ל.
ב-1942 התגייס לצבא הבריטי במסגרת מלחמתו באוייב הנאצי.
לדברי עזרא, אחיו- כשהיה בן 7 לערך ודוד מבוגר ממנו בשלוש שנים, סיפר לו אחיו
הגדול על מרד המכבים ביוונים והכריז כי לא הייתה זו רק מלחמה על הגזירות,
אלא מלחמה על עצמאותו של העם היהודי בארץ ישראל, ואנחנו, כמו המכבים,
צריכים לקום ולהילחם על הארץ הזו,
לדברי יכין, זה היה הרגע בו התעוררה בו המודעות למלחמת היהודים על ארצם בארצם.
עזרא מספר עליו שהיה איש ישר מאוד ומתוקף תפקידו במשרד הרישוי
ניסה לעזור לכמה שיותר אנשים במסגרת החוק, הוא לא יכל לראות אנשים אובדי
עצות במשרד מבלי לסייע להם.
דויד היה פעיל בעשורים האחרונים בבית הכנסת הספרדי ברחוב חיל-נשים בקטמון
בית כנסת שקיים מימי תש"ח ונפגע במלחמת העצמאות.
כמפקד באצ"ל היה אחראי על אזורים בצפון ירושלים - סנהדריה, שער מנדלבאום והר ציון. 
לאחר השתלבות האצ"ל בצה"ל, במהלך מלחמת העצמאות, פיקד יכין על גדוד חי"ר
במלחמת העצמאות נותק הר הצופים מירושלים
וביולי 1948, יום לפני סיומה של ההפוגה הראשונה, נכנס לתוקפו הסכם בין המפקדים הצבאיים של ישראל
והמפקדים של הלגיון הערבי על פירוז הר הצופים‏. 
בהסכם נקבע שישראל תחזיק בהר 85 שוטרים, החמושים בנשק קל בלבד, 
ו־35 אנשי סגל עובדים אזרחים.‏ בנובמבר 1948 העלתה ישראל להר חיילים במדי שוטרים ובהם דויד, שמונה למפקד ההר. 
הכוחות הישראלים הצליחו להבריח להר נשק כבד יותר מהמותר בהסכם, 
והצליחו לבצר חלק ממתחם ההר.
יכין שירת כמפקד הר הצופים עד מרץ 1949, ולאחר מכן כמפקד אזור בית נבאלה.
ב-1950 החל יכין לעבוד במשרד התחבורה. הוא כיהן כמנהל אגף הרישוי, 
ניהל פרויקטים ארציים בתחומי הרישוי, התחבורה והבטיחות, 
כיהן כמנהל הכללי בפועל של המכון הארצי להכשרת נהגים, סגן מנהל המינהל לבטיחות בדרכים (כיום הרשות הלאומית לבטיחות בדרכים), 
יו"ר הוועדה להסמכת קציני בטיחות בתעבורה וממונה מקצועי על המחלקה 
לקציני בטיחות בתעבורה. 
לאחר פרישתו לגמלאות שימש כיועץ למנכ"ל משרד התחבורה בנושא תחבורה יבשתית.
נכדתו אמרה עליו "הוא חי את החלום שלו" הוא חלם על מדינה יהודית וממנו 
ספגנו את ערכי הציונות ואהבת העם והארץ.
סבא רבא שלי (חמיו של דויד), אחרי שחזר מאושוויץ אמר- הם רוצים להרוג את כל היהודים,
אבל יישאר תינוק אחד, והוא יגדל ויקים את מדינת היהודים
בשנה האחרונה חלה דויד בסרטן וביום ראשון נפטר לבית עולמו.
דויד הותיר אחריו את אשתו סילונה שרה (לבית סונינו) אותה הכיר ברומא
במלחמת העולם השניה, ילדים, נכדים ונינים רבים
ואחיו- הצייר אברהם יכין, הסופר עזרא (אלנקם) יכין, שלמה החי בחו"ל,
מרגלית והאח הצעיר יהושע שנפטר לפני שנים.
יהי זכרו ברוך.
thread_title:  כתבה על מותו ברוטר 

message: בורה בורה - שיחה 21:57, 22 ביוני 2022 (IDT)
thread_title:  העברה מתבנית שכתוב בערך